Rīgas pašvaldības sabiedrība ar ierobežotu atbildību “Rīgas satiksme”

APSTIPRINĀTS

Iepirkuma komisijas

2024. gada 12. decembra sēdē

Iepirkuma procedūras

“Brīvprātīga sauszemes transportlīdzekļu apdrošināšana (KASKO)”

Identifikācijas Nr.RS/2024/81

**NOLIKUMS**

**Rīga**

**2024**

1. **VISPĀRĪGĀ INFORMĀCIJA**
2. **Iepirkuma priekšmets, procedūras veids un paredzamā līguma cena**
   1. Iepirkuma priekšmets – brīvprātīga sauszemes transportlīdzekļu un specializētās tehnikas apdrošināšana (KASKO) saskaņā ar Rīgas pašvaldības sabiedrības ar ierobežotu atbildību “Rīgas satiksme” (turpmāk – Pasūtītājs) izstrādāto tehnisko specifikāciju.

CPV kods: 66514110-0 (automašīnu apdrošināšanas pakalpojumi).

* 1. Iepirkuma veids - atklāta iepirkuma procedūra saskaņā ar Pasūtītāja Iepirkuma nolikumu.
  2. Iepirkuma paredzamā līguma cena – 403 195,98 EUR, neieskaitot PVN.
  3. Iepirkuma komisija: iepirkuma procedūru organizē Pasūtītāja apstiprināta iepirkuma komisija (turpmāk – iepirkuma komisija).

1. **Iepirkuma identifikācijas numurs:** Iepirkuma identifikācijas numurs - RS/2024/81.
2. **Pasūtītāja nosaukums, adrese un citi rekvizīti:**

Rīgas pašvaldības sabiedrība ar ierobežotu atbildību "Rīgas satiksme"

Reģ. Latvijas Republikas Komercreģistrā ar Nr.40003619950

Juridiskā adrese: Kleistu iela 28, Rīga, LV - 1067,

Biroja adrese: Vestienas iela 35, Rīga, LV-1035,

Tālr. 67104800.

1. **Pasūtītāja kontaktpersona:**

Alena Kamisarova, tālr. +371 67104791, e-pasts: [alena.kamisarova@rigassatiksme.lv](mailto:alena.kamisarova@rigassatiksme.lv).

1. **Pretendenti**
   1. Iepirkuma procedūrā var piedalīties jebkurš piegādātājs, kas atbilst Pasūtītāja izvirzītajām prasībām un, iesniedzot piedāvājumu, apliecinās spējas nodrošināt šajā nolikumā minēto pakalpojumu sniegšanu, kā arī slēgt iepirkuma līgumu ar tajā minētajiem noteikumiem.
   2. Piegādātājiem ir tiesības apvienoties apvienībā un iesniegt kopīgu piedāvājumu.
   3. Gadījumā, ja piegādātāju apvienībai tiks piešķirtas līguma slēgšanas tiesības, tai pēc savas izvēles jāizveido personālsabiedrība (pilnsabiedrība) vai jānoslēdz sabiedrības līgums, vienojoties par apvienības dalībnieku atbildības sadalījumu.
2. **INFORMĀCIJAS APMAIŅA, PIEDĀVĀJUMU NOFORMĒŠANAS, IESNIEGŠANAS KĀRTĪBA**
3. **Informācijas apmaiņa**
   1. Saziņa starp Pasūtītāju un ieinteresētajiem piegādātājiem iepirkuma procedūras ietvaros notiek latviešu valodā, rakstiski pa pastu vai e-pastu.
   2. Papildu informāciju par iepirkuma procedūras nolikumu var pieprasīt, iesniedzot šādu pieprasījumu rakstiskā formā Pasūtītāja adresē, nosūtot pa pastu, vēstuli adresējot iepirkuma komisijai vai elektroniski parakstītu, nosūtot uz e-pasta adresi [sekretariats@rigassatiksme.lv](mailto:sekretariats@rigassatiksme.lv).
   3. Ja pretendents ir laicīgi pieprasījis papildu informāciju par iepirkuma procedūras dokumentos iekļautajām prasībām, pasūtītājs to sniedz piecu darbdienu laikā, bet ne vēlāk kā piecas dienas pirms piedāvājumu iesniegšanas termiņa beigām.
   4. Jebkura papildu informācija, kas tiks sniegta saistībā ar šo iepirkuma procedūru, tiks publicēta Pasūtītāja mājaslapā internetā sadaļā “Iepirkumi un izsoles”. Ieinteresētajam piegādātājam ir pienākums sekot līdzi publicētajai informācijai. Iepirkuma komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.
4. **Iespējas saņemt iepirkuma procedūras dokumentus un ar tiem iepazīties**
   1. Elektroniska piekļuve: Pasūtītāja interneta vietne [www.rigassatiksme.lv](http://www.rigassatiksme.lv), sadaļa “Iepirkumi un izsoles” - <https://www.rigassatiksme.lv/lv/par-mums/iepirkumi/> un elektronisko iepirkumu sistēmā apakšsistēmā „e-konkursi” https://www.eis.gov.lv/EKEIS/Supplier.
5. **Piedāvājuma noformēšana**
   1. Iesniegtajiem dokumentiem ir jābūt skaidri salasāmiem, lai izvairītos no jebkādām šaubām un pārpratumiem, kas attiecas uz vārdiem un skaitļiem. Tiem ir jābūt bez kļūdām, iestarpinājumiem, labojumiem vai papildinājumiem.
   2. Piedāvājums iesniedzams latviešu valodā. Iepirkuma procedūras norises laikā sarakste starp Pasūtītāju un pretendentiem noris latviešu valodā. Pretendents var piedāvājumā iekļaut oriģināldokumentus vai aprakstus svešvalodā, bet dokumentiem, kas iesniegti citā valodā, jābūt pievienotam pretendenta apliecinātam tulkojumam latviešu valodā.
   3. Visus iepirkuma procedūras piedāvājuma dokumentus un to pielikumus jāparaksta pretendenta amatpersonai ar pārstāvības tiesībām vai pretendenta pilnvarotai personai. Ja piedāvājumu paraksta pilnvarota persona, tad kopā ar piedāvājumu jāiesniedz arī pilnvara.
   4. Ja piedāvājumu iesniedz personu grupa vai personālsabiedrība, piedāvājumu paraksta visas personas, kas iekļautas personu grupā vai personālsabiedrībā. Piedāvājumā norāda personu, kura pārstāv personu grupu iepirkuma procedūrā, kā arī katras personas atbildības apjomu.
   5. Piedāvājumā iekļautajiem dokumentiem jāatbilst Dokumentu juridiskā spēka likuma un Ministru kabineta 2018.gada 4.septembra noteikumu Nr.558 „Dokumentu izstrādāšanas un noformēšanas kārtība” prasībām.
6. **Piedāvājumu iesniegšanas un atvēršanas vieta, datums, laiks un kārtība**
   1. Iepirkuma procedūras piedāvājumi jāiesniedz līdz **2025. gada 8. janvāra plkst. 15.00** elektroniski Elektronisko iepirkumu sistēmas e-konkursu apakšsistēmā, ievērojot šādas pretendenta izvēles iespējas:
      1. izmantojot e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma procedūras sadaļā ievietotās formas;
      2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e - konkursu apakšsistēmas un pievienojot prasībām atbilstošā Elektronisko iepirkumu sistēmas saskarnes laukā (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
   2. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām.
   3. Sagatavojot piedāvājumu, pretendents ievēro, ka:
      1. Pieteikuma veidlapa un finanšu piedāvājums saskaņā ar e - konkursu apakšsistēmā iepirkuma procedūras profilam pievienotajām dokumentu veidnēm jāaizpilda tikai elektroniski, katrs atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā un jāpievieno tam paredzētajā iepirkuma procedūras profila sadaļā. Tehniskais piedāvājums jāsagatavo kā atsevišķs elektronisks dokuments ar Microsoft Office 2010 (vai vēlākas programmatūras versijas) vai Adobe Acrobat Reader rīkiem nolasāmā formātā, nodrošinot teksta meklēšanas un kopēšanas iespējas;
      2. Iesniedzot piedāvājumu, pretendents to paraksta ar drošu elektronisko parakstu un laika zīmogu vai ar Elektronisko iepirkumu sistēmas piedāvāto elektronisko parakstu. Pretendents pēc saviem ieskatiem dalības pieteikumu, tehnisko piedāvājumu un finanšu piedāvājumu var ar drošu elektronisko parakstu un laika zīmogu parakstīt atsevišķi. Piedāvājumu paraksta persona, kuras paraksta tiesībām ir jābūt nostiprinātām atbilstoši normatīvajos aktos noteiktajam regulējumam. Ja dokumentāciju paraksta pretendenta pilnvarota persona, pievienojot attiecīgu paraksta tiesīgās personas izdotu pilnvaru vai normatīvajos aktos noteiktā kārtībā apliecinātu pilnvarojuma kopiju.
   4. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts. Gadījumā, ja piedāvājums ir šifrēts, pretendentam ne vēlāk kā 15 (piecpadsmit) minūšu laikā pēc piedāvājuma atvēršanas termiņa, jāiesniedz derīga elektroniskā atslēga un parole šifrētā dokumenta atvēršanai.
   5. Piedāvājumu atvēršanas sanāksmes finanšu piedāvājumu kopsavilkums ir pieejams Elektronisko iepirkumu sistēmā.
   6. Pasūtītājs nesedz nekādus izdevumus, kas pretendentiem ir radušies sakarā ar piedāvājuma sagatavošanu un iesniegšanu.
7. **Piedāvājuma derīguma termiņš**
   1. Piedāvājuma derīguma termiņš sākas no tā iesniegšanas brīža un ir spēkā 120 (viens simts divdesmit) kalendārās dienas.
   2. Pamatojoties uz Pasūtītāja rakstisku lūgumu, pretendents var pagarināt piedāvājuma derīguma termiņu. Pretendentam sava piekrišana vai noraidījums jāsniedz rakstveidā.
8. **Piedāvājuma sastāvs**
   1. Piedāvājumi iesniedzami atbilstoši iepirkuma procedūras nolikumā ietvertajiem paraugiem un prasībām. Pretendentu piedāvājums sastāv no:
      1. pieteikuma, kas sagatavots atbilstoši 2.pielikuma paraugam;
      2. pretendentu atlases dokumentiem, kas sagatavoti atbilstoši iepirkuma nolikuma 17.punktā noteiktajām prasībām;
      3. finanšu piedāvājuma, kas sagatavots atbilstoši nolikuma 18.punkta un 3.pielikuma prasībām;
      4. tehniskā piedāvājuma, kas sagatavots atbilstoši iepirkuma nolikuma 19.punkta un 1.pielikuma prasībām.
9. **Piedāvājuma apjoms**
   1. Piedāvājumu pretendents ir tiesīgs iesniegt par visu iepirkuma priekšmetu kopumā. Nepilnīgi piedāvājumi nav atļauti.
   2. Pretendents nevar iesniegt piedāvājuma variantus.

**III INFORMĀCIJA PAR IEPIRKUMA PRIEKŠMETU**

1. **Pakalpojuma priekšmets un apjoms**
   1. **Iepirkuma priekšmets** ir Pasūtītājam piederošo un uz nomas vai cita tiesiska pamata lietoto transportlīdzekļu un specializētās tehnikas brīvprātīga apdrošināšana (KASKO).
   2. Prasības, kas jānodrošina iepirkuma līguma izpildes laikā, norādītas iepirkuma nolikuma 1. pielikumā „Tehniskā specifikācija” un 4. pielikumā „Iepirkuma līguma projekts”.
   3. Pasūtītāja īpašumā un tiesiskā lietojumā esošo transportlīdzekļu saraksts ir ietverts iepirkuma nolikuma Tehniskā specifikācijas 1.pielikumā. Informācija par apdrošināšanas gadījumu statistiku pievienota Tehniskās specifikācijas 2.pielikumā.
2. **Līguma noslēgšana**
   1. Pasūtītājs slēgs iepirkuma līgumu ar pretendentu, pamatojoties uz iepirkuma līguma projektu (4.pielikums), pretendenta iesniegto piedāvājumu un saskaņā ar nolikumā noteiktajām prasībām.
   2. **Iepirkuma līguma darbības laiks** – 1 (viens) gads no iepirkuma līguma noslēgšanas dienas.
   3. **Apdrošināšanas līgumu darbības laiks** – viens gads.

**IV PRETENDENTU ATLASES PRASĪBAS**

1. **Pretendenta izslēgšanas noteikumi**
   1. Iepirkuma komisija attiecībā uz Pretendentu, kuram būtu piešķiramas līguma slēgšanas tiesības, kā arī personu, uz kuras iespējām tas balstījies, lai apliecinātu, ka tā kvalifikācija atbilst nolikumā noteiktajām prasībām, Valsts ieņēmumu dienesta tīmekļvietnē pieejamajā parādnieku reģistrā pārbauda, vai iepriekšminētajām personām piedāvājumu iesniegšanas termiņa pēdējā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, ir nodokļu parādi, kas pārsniedz 150 euro. Ja nodokļu parādi pārsniedz 150 euro, Iepirkuma komisija rīkojas pēc analoģijas ar Sabiedrisko pakalpojumu sniedzēju iepirkumu likuma 48.panta piektās daļas 1. punkta c) apakšpunktu un sestās daļas regulējumu. Gadījumā, ja nodokļu parāds 150 euro apmērā tiek pārsniegts personai, uz kuras iespējām Pretendents balstās, Sabiedrisko pakalpojumu sniedzējs rīkojas pēc analoģijas ar Sabiedrisko pakalpojumu sniedzēju iepirkumu likuma 49.panta piektajā daļā paredzēto.
   2. Iepirkuma komisija attiecībā uz Pretendentu, kuram būtu piešķiramas līguma slēgšanas tiesības, kā arī personu, uz kuras iespējām tas balstījies, lai apliecinātu, ka tā kvalifikācija atbilst Iepirkuma dokumentos noteiktajām prasībām, pieprasa iesniegt kompetentu institūciju izziņas (Izslēgšanas gadījumu neesamība var tikt pierādīta arī ar izziņām, ko Pretendents par sevi iegūst no Elektroniskās iepirkumu sistēmas), kas apliecina, ka Pretendentam un personai, uz kuras iespējām Pretendents balstās, nav pasludināts maksātnespējas process, apturēta tā saimnieciskā darbība vai tas tiek likvidēts. Gadījumā, ja tiek konstatēts, ka personai, uz kuras iespējām Pretendents balstās, ir pasludināts maksātnespējas process, apturēta tā saimnieciskā darbība vai tas tiek likvidēts, Sabiedrisko pakalpojumu sniedzējs rīkojas pēc analoģijas ar Sabiedrisko pakalpojumu sniedzēju iepirkumu likuma 49.panta piektajā daļā paredzēto.
   3. Pasūtītājs veic pārbaudi un izslēdz Pretendentu no dalības Iepirkumu procedūrā Starptautisko un Latvijas Republikas nacionālo sankciju likuma 11.1 panta pirmajā daļā noteiktajiem gadījumiem.
   4. Pasūtītājs veic pārbaudi un izslēdz Pretendentu no dalības Iepirkumu procedūrā, ja tiek konstatēti 2022.gada 8.aprīļa Padomes Regulas 2022/576, ar kuru groza Regulu Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 1.panta 23.punktā iekļautajā 5.k panta 1.punktā noteiktie gadījumi.
2. **Prasības profesionālās darbības veikšanā**
   1. Pretendentam vai, ja pretendents ir piegādātāju apvienība (turpmāk – apvienība) – visiem apvienības dalībniekiem, ir jābūt reģistrētiem Komercreģistrā vai, ja pretendents ir ārvalstu persona – reģistrētam atbilstoši attiecīgās valsts normatīvo aktu prasībām.
   2. Ja pretendents ir apvienība, tad apvienības dalībniekiem ir jābūt noslēgtai vienošanās par katram apvienības dalībniekam nododamo izpildāmo darbu daļu procentos no piedāvātās kopējās līguma cenas un šo darbu raksturojumu. Ja apvienība nolikumā noteiktajā kārtībā tiek atzīta par iepirkuma procedūras uzvarētāju un iegūst tiesības slēgt iepirkuma līgumu, tad apvienības dalībniekiem pirms iepirkuma līguma noslēgšanas jāizveido personālsabiedrība (pilnsabiedrība) vai jānoslēdz sabiedrības līgums, vienojoties par apvienības dalībnieku atbildības sadalījumu.
   3. Pretendents ir saņēmis Latvijas Bankas vai līdzvērtīgas uzraugošās institūcijas valstī, kurā tas reģistrēts, izsniegtās licences Tehniskās specifikācijas (1.pielikums) minētā pakalpojuma sniegšanai un tam ir tiesības sniegt pakalpojumus Latvijas Republikā.

**V PRETENDENTA ATLASES DOKUMENTI UN FINANŠU PIEDĀVĀJUMS**

1. **Pretendenta atlases dokumenti** 
   1. Lai noskaidrotu pretendenta atbilstību Pasūtītāja izvirzītajām atlases prasībām, Pasūtītājs pārbaudīs par pretendentu pieejamo informāciju publiskās datubāzēs.
   2. Pretendentam būs pienākums pēc Pasūtītāja pieprasījuma jebkurā iepirkuma procedūras stadijā iesniegt visus vai daļu no kvalifikāciju apliecinošajiem dokumentiem.
   3. Kopā ar piedāvājumu pretendentam jāiesniedz šādi “Pretendentu dokumenti”:
      1. Ārvalstu pretendentiem jāiesniedz kompetentas attiecīgās valsts institūcijas izsniegts dokuments, kas apliecina, ka pretendentam ir juridiskā rīcībspēja un tiesībspēja slēgt iepirkuma līgumu, ja attiecīgās valsts normatīvie akti paredz šāda dokumenta izsniegšanu;
      2. Ārvalstu pretendentiem izziņa, ko ne agrāk kā sešus mēnešus pirms izziņas vai dokumenta iesniegšanas dienas, ja izziņas vai dokumenta izdevējs nav norādījis īsāku derīguma termiņu, ir izdevusi kompetenta iestāde, ja attiecīgās valsts normatīvie akti paredz šādu ziņu publisku reģistrēšanu, kas apliecina pretendenta amatpersonu pārstāvības tiesības.
      3. par Latvijā reģistrētu apdrošināšanas komercsabiedrību vai ārpus Eiropas ekonomiskās zonas dibinātas un licencētas apdrošināšanas komercsabiedrības Latvijā reģistrētu filiāli - Finanšu un kapitāla tirgus komisijas izsniegtas spēkā esošas licences apliecinātu kopiju un/vai izdruku no Latvijas Bankas datu bāzes, kas apliecina, ka pretendents Latvijas Republikas teritorijā ir tiesīgs sniegt Tehniskajā specifikācijā norādīto pakalpojumu;
      4. par Eiropas ekonomiskās zonas dalībvalstī reģistrētu apdrošināšanas komercsabiedrību, kas Latvijas Republikā apdrošināšanas pakalpojumus sniedz, ievērojot pakalpojumu sniegšanas brīvības principu, vai Latvijā reģistrētu dalībvalsts apdrošinātāja filiāli iesniedzamas tās valsts, kurā reģistrēta dalībvalsts apdrošināšanas komercsabiedrība, kas pati vai kuras filiāle sniegs apdrošināšanas pakalpojumus pasūtītājam, kompetentas institūcijas izsniegtas spēkā esošas licences (vai pielīdzināma dokumenta) apliecinātu kopiju, kas apliecina dalībvalsts apdrošināšanas komercsabiedrības tiesības savā mītnes valstī sniegt Tehniskajā specifikācijā norādīto pakalpojumu;
   4. Izziņas un citus dokumentus, kurus izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
   5. Apliecinot atbilstību prasībām attiecībā uz pretendenta tehniskajām un profesionālajām spējām, pretendents var balstīties uz citu personu iespējām neatkarīgi no savstarpējo attiecību tiesiskā rakstura. Šādā gadījumā pretendents pierāda Pasūtītājam, ka tā rīcībā būs nepieciešamie resursi, iesniedzot šo uzņēmēju apliecinājumu vai vienošanos par nepieciešamo resursu nodošanu pretendenta rīcībā. Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniedz pakalpojumu, kura izpildei attiecīgās spējas ir nepieciešamas.
   6. Pretendents savā piedāvājumā norāda visus tos apakšuzņēmējus vai apakšuzņēmēju apakšuzņēmējus, kuru sniedzamo pakalpojumu vērtība ir 10 000,00 EUR vai lielāka, katram šādam apakšuzņēmējam izpildei nododamo iepirkuma līguma daļu, un pievieno vienošanos, kurā norādīti apakšuzņēmējam nododamo darbu veidi, šo darbu vērtību (EUR), un kurā apakšuzņēmējs apliecina gatavību veikt šos darbus, gadījumā, ja pretendents tiks atzīts par uzvarētāju. Apakšuzņēmēja sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu sniedzamo pakalpojumu vērtību. Šā punkta izpratnē par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā.
2. **Finanšu piedāvājums**
   1. Finanšu piedāvājums jāsagatavo saskaņā ar Finanšu piedāvājuma formu (3.pielikums), kā arī jāpievieno Pretendenta aizpildīts Transportlīdzekļu saraksts (Tehniskās specifikācijas 1.pielikums), kurā katram transportlīdzeklim norādīta apdrošināšanas prēmija un tarifs (līguma darbības laikā Apdrošinājuma ņēmēja īpašumā un tiesīgā lietošanā iegūto transportlīdzekļu apdrošināšanas prēmijas likmi procentuālā apmērā no konkrētā transportlīdzekļa apdrošinājuma summas saskaņā ar iepirkuma līguma 2.3.punktu).
   2. Visām cenām jābūt norādītām euro ar divām zīmēm aiz komata.
   3. Iepirkumā par pamatu tiks ņemtas vienības cenas, un aritmētiskās kļūdas tiks labotas, informējot Pretendentu, pamatojoties uz vienības cenām.
3. **Tehniskais piedāvājums**
   1. Tehnisko piedāvājumu pretendents sagatavo un iesniedz kā savu piedāvājumu tehniskās specifikācijas (1.pielikums) izpildei, kas sagatavots apraksta formā un kurā ietverta detalizēta informācija atbilstoši iepirkuma nolikuma 1. pielikumā noteiktajām prasībām.
   2. Tehniskajā piedāvājumā jāiekļauj piedāvātajam apdrošināšanas veidam atbilstošos un spēkā esošos apdrošināšanas noteikumus.
   3. Pretendentam jāsagatavo un jāiesniedz piedāvājums tā, lai tas saturētu visu informāciju, kas nepieciešama vērtēšanas procesā.

**VI PIEDĀVĀJUMU VĒRTĒŠANA**

1. **Piedāvājumu vērtēšanas kārtība**
   1. Visus ar iepirkuma procedūras norisi saistītos jautājumus risina Pasūtītāja izveidota iepirkuma komisija.
   2. No sākuma komisija veic piedāvājumu noformējuma pārbaudi, kuras laikā komisija izvērtē, vai piedāvājums sagatavots un noformēts atbilstoši iepirkuma procedūras nolikuma II sadaļas prasībām. Ja piedāvājums neatbilst prasībām, komisijai, izvērtējot neatbilstību būtiskumu un ievērojot samērīguma principu, ir tiesības to noraidīt, un turpmākajā iepirkuma procedūrā tas tālāk netiek vērtēts.
   3. Komisija pārbauda, vai pretendents, tā darbinieks vai pretendenta piedāvājumā norādītā persona nav piedalījusies kādā no iepriekšējiem šī iepirkuma projekta posmiem vai iepirkuma procedūras dokumentu izstrādāšanā. Ja pretendents, tā darbinieki vai pretendenta piedāvājumā norādītā persona ir piedalījusies kādā no iepriekšējiem šī iepirkuma projekta posmiem vai iepirkuma procedūras dokumentu izstrādāšanā un ja šis apstāklis pretendentam dod priekšrocības iepirkuma procedūrā, tādējādi kavējot, ierobežojot vai deformējot konkurenci, attiecīgā pretendenta piedāvājums tiek noraidīts. Komisija, konstatējot minētos apstākļus, pirms iespējamās pretendenta noraidīšanas ļauj tam pierādīt, ka nav tādu apstākļu, kas attiecīgajam pretendentam dotu jebkādas priekšrocības iepirkuma procedūrā, tādējādi kavējot, ierobežojot vai deformējot konkurenci.
   4. Komisija veic pretendenta tehniskā piedāvājuma atbilstības nolikuma prasībām pārbaudi. Ja pretendenta tehniskais piedāvājums neatbilst iepirkuma procedūras nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts.
   5. Izvērtējot pretendenta finanšu piedāvājumu, Komisija pārbauda tā atbilstību iepirkuma procedūras nolikuma prasībām, kā arī pārbauda, vai pretendenta finanšu piedāvājumā nav aritmētisku kļūdu. Ja finanšu piedāvājums neatbilst iepirkuma procedūras nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts. Komisija, konstatējot aritmētiskās kļūdas, šīs kļūdas izlabo un informē pretendentu par aritmētisko kļūdu labojumu un laboto piedāvājuma summu. Novērtējot un salīdzinot piedāvājumus, kuros bijušas aritmētiskas kļūdas, Komisija ņem vērā izlabotās cenas.
   6. Komisija izvērtē, vai piedāvājums neatbilst šķietami nepamatoti lēta piedāvājuma pazīmēm. Ja Komisija konstatē, ka varētu būt saņemts šķietami nepamatoti lēts piedāvājums, tā pieprasa pretendentam detalizētu paskaidrojumu par būtiskajiem piedāvājuma nosacījumiem saskaņā ar Sabiedrisko pakalpojumu sniedzēju iepirkuma likuma 59.pantu.
   7. Komisija veic pretendenta kvalifikācijas pārbaudi, vadoties no pretendenta iesniegtajiem pretendentu atlases dokumentiem, kā arī pārbaudot pretendentu atbilstību nolikumā izvirzītajām prasībām publiski pieejamās datubāzēs. Ja pretendents neatbilst iepirkuma procedūras nolikumā norādītajām pretendenta atlases prasībām, pretendents tiek izslēgts no turpmākās dalības iepirkuma procedūrā.
   8. Iepirkuma komisija ir tiesīga pretendentu kvalifikācijas, tehnisko un finanšu piedāvājumu atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības.
   9. Komisija attiecībā uz Pretendentu, kuram būtu piešķiramas līguma slēgšanas tiesības, pārbauda tā atbilstību Starptautisko un Latvijas Republikas nacionālo sankciju likuma prasībām.
2. **Piedāvājuma izvēles kritērijs**
   1. Piedāvājuma izvēles kritērijs ir **zemākā cena**.
   2. Par iepirkuma uzvarētāju Pasūtītājs atzīs pretendentu, kurš būs iesniedzis nolikuma prasībām atbilstošu piedāvājumu ar zemāko kopējo apdrošināšanas prēmiju 1 (viena) gada apdrošināšanas periodam.
   3. Ja vairāku pretendentu piedāvātā vērtējamā cena ir vienāda, iepirkuma komisija izvēlas to pretendentu, kurš ir veicis lielākus nodokļu maksājumus valsts kopbudžetā pēdējā gadā, par kuru likumā noteiktajā kārtībā ir iesniegts gada pārskats.
3. **Lēmumu pieņemšanas kārtība un pretendentu informēšana**
   1. Komisija lēmumus pieņem sēdēs. Komisija ir lemttiesīga, ja tās sēdē piedalās vismaz divas trešdaļas Komisijas locekļu, bet ne mazāk kā trīs locekļi.
   2. Komisija lēmumu par iepirkuma procedūras rezultātiem pieņem ar balsu vairākumu. Ja iepirkuma komisijas locekļu balsis sadalās vienādi, izšķirošā ir komisijas priekšsēdētāja balss. Komisijas loceklis nevar atturēties no lēmuma pieņemšanas.
   3. Lēmumu par iepirkumu procedūras rezultātiem pieņem komisija saskaņā ar nolikuma 21.punktā noteikto piedāvājumu izvēles kritēriju.
   4. Komisija var jebkurā brīdī pārtraukt iepirkuma procedūru, ja tam ir objektīvs iemesls.

Pēc lēmuma pieņemšanas visi pretendenti triju darba dienu laikā tiek informēti par pieņemto lēmumu iepirkuma procedūrā, informāciju nosūtot pa pastu, faksu vai elektroniski, izmantojot drošu elektronisko parakstu vai pievienojot elektroniskajam pastam skenētu dokumentu, vai nododot personīgi.

1. **Iepirkuma līguma noslēgšana**
   1. Komisijas lēmums un paziņojums par iepirkuma procedūras uzvarētāju, ar kuru tiks slēgts iepirkuma līgums, ir pamats iepirkuma līguma sagatavošanai. Līgums tiek slēgti uz pretendenta piedāvājuma pamata atbilstoši līguma projektam, kas pievienots nolikumam kā 4.pielikums.
   2. Ja izraudzītais pretendents atsakās slēgt līgumu ar Pasūtītāju vai neparaksta to 5 (piecu) darba dienu laikā pēc līguma saņemšanas (neparakstīšana šādā gadījumā tiek uzskatīta par atsacīšanos slēgt līgumu), iepirkuma komisija pieņem lēmumu slēgt līgumu ar nākamo pretendentu, kurš iesniedzis nolikumam atbilstošu saimnieciski visizdevīgāko piedāvājumu (piedāvājumu ar zemāko cenu), vai pārtraukt iepirkuma procedūru, neizvēloties nevienu piedāvājumu.
   3. Ja tiek pieņemts lēmums slēgt līgumu ar nākamo pretendentu, kurš piedāvājis saimnieciski visizdevīgāko piedāvājumu (piedāvājumu ar zemāko cenu), bet tas atsakās slēgt līgumu vai neparaksta to 5 (piecu) darba dienu laikā pēc līguma saņemšanas, Pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.
2. **PIELIKUMI**

1. pielikums – Tehniskā specifikācija;

2. pielikums – Pieteikuma forma;

3.pielikums – Finanšu piedāvājuma forma;

4.pielikums – Iepirkuma līguma projekts.

RP SIA “Rīgas satiksme”

Iepirkumu komisijas priekšsēdētāja

*/elektroniski parakstīts/* K.Meiberga

**1. pielikums**

Iepirkuma procedūras nolikumam

“Brīvprātīga sauszemes transportlīdzekļu apdrošināšana (KASKO)”

identifikācijas Nr. RS/2024/81

**TEHNISKĀ SPECIFIKĀCIJA**

*brīvprātīga sauszemes transportlīdzekļu apdrošināšana (KASKO)*

|  |  |
| --- | --- |
| **Kritērijs** | **Iekļautās prasības** |
| Apdrošināšanas objekts | Pasūtītāja īpašumā, nomā vai uz cita tiesiska pamata lietošanā, vai no Pasūtītāja puses iznomātie sauszemes transportlīdzekļi un specializētā tehnika (turpmāk tekstā arī – transportlīdzekļi) saskaņā ar šīs Tehniskās specifikācijas 1. pielikumu. Apdrošināts tiek arī transportlīdzekļu papildu aprīkojums (audio, video, radiostaciju, navigāciju sistēmas, riepas, riteņu diski, reklāmas uzlīmes, pacēlāja iekārtas, vinčas, sakabes āķi, bākugunis, kā apdrošināšana ir spēkā arī tādā gadījumā, ja vienīgi bojāts ir bākugunis). |
| Apdrošinājuma summa | Apdrošinājuma summa ir transportlīdzekļa faktiskā vērtība kopā ar uzstādīto papildu aprīkojumu. |
| Apdrošinājuma summa ir nemainīga visu apdrošināšanas polises termiņu, neatkarīgi no izmaksātajām apdrošināšanas atlīdzībām. |
| Apdrošinātie riski bojājumiem | Specializētās tehnikas vienības tiek apdrošinātas pret visa veida pēkšņu un neparedzētu fizisku bojājumu vai zaudējumu gadījumiem, kā rezultātā ir jāveic apdrošināšanas objekta remonts vai aizvietošana. Apdrošināšanas segumā ir iekļauti visa veida apdrošināšanas riski, ieskaitot bojājumus: citām apdrošināšanas objekta daļām, kas cēloniski radušies saistībā ar apdrošināšanas objekta iekšējiem bojājumiem vai salūšanu, iekraušanas, izkraušanas, transportēšanas laikā un tāda veida bojājumiem, kas radušies patstāvīgi piedaloties ceļu satiksmē. |
| Ceļu satiksmes negadījums (sadursme ar citu transportlīdzekli, uzbraukšana priekšmetam, personai, dzīvniekam vai citai dzīvai būtnei, kustībā esoša transportlīdzekļa apgāšanās, nokrišana, ielūšana, nogrimšana, iebraukšana bedrēs un kanalizācijas lūkās). |
| Uguns iedarbībā radušies bojājumi, kas radušies no degšanas, t.sk. strāvas īssavienojuma vai elektriska procesa transportlīdzekļa elektroiekārtās, eksplozijas, dūmiem vai pelniem un zaudējumi, kas radušies dzēšot uguni. |
| Dabas spēku iedarbība – zibens spēriena, krusas, vētras, lūstošu koku, plūdu, lietus gāžu rezultātā nodarīti zaudējumi. |
| Trešo personu prettiesiska darbība vai bezdarbība – tīša/netīša transportlīdzekļa bojāšana, kas nav saistīta ar ceļu satiksmes negadījumu (vandālisms), t.sk. spridzināšana. |
| Stiklu, spoguļu un lukturu sabojāšana. |
| Dzīvnieku, putnu iedarbība uz apdrošināšanas objektu. |
| Transportlīdzekļa bojājumi ārpus ceļu satiksmes (mežos, pļavās, stāvlaukumos, autoservisos, automazgātavās) t.sk. dažādu priekšmetu vai vielu uzkrišana vai uzlīšana. Tiek atlīdzināti arī Pasūtītāja darbinieku nodarītie zaudējumi, izņemot gadījumus, kad Pasūtītāja darbinieks zaudējumus nodarījis ar ļaunu nolūku. |
| Apdrošinātājs sedz izdevumus par atslēgu vai pretaizdzīšanas sistēmu vadības pulšu un/vai atslēgu maiņu, izgatavošanu, pārprogrammēšanu to zādzības, laupīšanas vai nozaudēšanas gadījumā. |
| Pretendents sedz degvielas sistēmas tīrīšanas izdevumus, ja transportlīdzekļa degvielas tvertnē ticis iepildīts transportlīdzekļa ražotāja specifikācijai neatbilstošs degvielas veids vai cits dzinēja darbināšanai nepiemērots šķidrums. |
| Apdrošināts ir visas transportlīdzekļa daļas un papildaprīkojums – iemontētās audio, video, radiostaciju, navigāciju sistēmas, riepas, riteņu diski, reklāmas uzlīmes, pacēlāja iekārtas, vinčas, sakabes āķi, bākugunis, kā apdrošināšana ir spēkā arī tādā gadījumā, ja vienīgi bojāts ir bākugunis |
| Ja apdrošināšanas gadījuma rezultātā ir bojātas automašīnas detaļas, kas saistītas ar elektrodzinēja darbības nodrošināšanu, remonts tiks nodrošināts dīlera servisā ar auto vecumu līdz 5 gadi. |
| Hidrotrieciena risks - transportlīdzekļa bojāšana, kas radusies transportlīdzeklim iebraucot peļķēs vai applūdušās vietās, kā rezultātā ūdens ir iekļuvis transportlīdzekļa elektriskajos vai mehāniskajos mezglos un agregātos (motorā, transmisijā u.tml.), radot šo transportlīdzekļa elektrisko vai mehānisko mezglu un agregātu bojājumus. |
| Pretendents nodrošina diennakts dienestu, kas operatīvi sniedz palīdzību uz ceļa apdrošinātā transportlīdzekļa, kura pilna masa nepārsniedz 3500 kg, iepriekš neparedzamas salūšanas vai bojājumu gadījumos, kā rezultātā transportlīdzekļa tālāka lietošana nav iespējama, t.sk. palīdzība degvielas izbeigšanās gadījumos. Gadījumos ja elektroautomobilim beidzas elektroenerģija (degviela), tad to ar autopalīdzības pakalpojumu transportē līdz tuvākajam uzlādes punktam. Apdrošināšana atlīdzina izdevumus par transportlīdzekļa novietošanu uz ceļa, transportēšanu no negadījuma vietas līdz remonta uzņēmumam. Visa iepriekš minētā palīdzība jānodrošina neierobežotam pieteikumu skaitam visa līguma darbības laikā. |
| Transportlīdzekļa pasažieru transportēšana, tas ir, transportlīdzekļa vadītāja un pasažieru, bet kopā ne vairāk kā septiņu personu, nogādāšana transportlīdzekļa tiesīgā lietotāja norādītā vietā, gadījumā, kad transportlīdzeklis tiek transportēts (evakuēts). |
| Apdrošinātie riski zādzībai | Transportlīdzekļa zādzība, laupīšana. |
| Transportlīdzekļa papildu aprīkojuma zādzība vai transportlīdzekļa daļu zādzība. |
| Pašrisks | **Transportlīdzekļa bojājumu gadījumos -** 0,00 *euro* visiem gadījumiem, neatkarīgi no apdrošināšanas gadījumu skaita;  **Specializētās tehnikas bojājumu gadījumos -** 350,00 *euro.* |
| **Transportlīdzekļa bojāejas gadījumos** – 10% no apdrošinājuma summas, izņemot, ja transportlīdzeklis ir gājis bojā sadursmē ar meža dzīvnieku vai ganāmpulku, dabas stihijas vai trešās personas darbības dēļ  **Speciālās tehnikas bojāejas gadījumos** – 10% no apdrošinājuma summas, izņemot, ja transportlīdzeklis ir gājis bojā sadursmē ar meža dzīvnieku vai ganāmpulku, dabas stihijas vai trešās personas darbības dēļ. |
| Stiklu, spoguļu un lukturu bojājumi bez paša riska, neatkarīgi no apdrošināšanas gadījumu skaita. |
| **Transportlīdzekļa zādzības gadījumos** - 10% no apdrošinājuma summas  **Speciālās tehnikas zādzības gadījumos** – 10% no apdrošinājuma summas. |
| Apdrošināšanas līguma apmaksa un spēkā stāšanās kārtība | Samaksa par polisēm tiek veikta vienā maksājumā. |
| Apdrošināšanas prēmija tiek apmaksāta 30 (trīsdesmit) dienu laikā pēc rēķina saņemšanas dienas. |
| Apdrošināšanas līguma darbības teritorija | Apdrošināšanas teritorija transportlīdzekļiem, kuri nav specializētā tehnika, - Eiropas Ekonomiskās zonas valstis vai Latvijas Republika (norādīts Tehniskās specifikācijas pielikumā), specializētās tehnikas apdrošināšanai – Latvijas Republika. Pretendents norāda piemaksas likmi polises darbības periodam vienu gadu tiem transportlīdzekļiem, kuriem darbības teritorija ir Eiropas Ekonomiskās zonas valstis. |
| Apdrošināšanas atlīdzību administrēšanas nosacījumi | Līdz piecu (ieskaitot) gadu vecumam transportlīdzekļu remonti jānodrošina autorizētajā dīlera centrā, turklāt, ja transportlīdzeklim ir spēkā transportlīdzekļa tirgotāja noteiktā garantija (t.sk. pagarinātā garantija), remonti tiek veikti tikai ar jaunām, ražotāja oriģinālām rezerves daļām. Pārējos gadījumos Pasūtītājs ir tiesīgs transportlīdzekļu remontus veikt pie saviem sadarbības partneriem. |
| Apdrošināšanas objekta pilnīgas bojāejas un zādzības gadījumā tiek atlīdzināti zaudējumi apdrošināšanas polisē norādītās apdrošinājuma summas apmērā, atskaitot tikai attiecīgo pašriska daļu, neieturot nekādus citus maksājumus, izdevumus, nolietojumu. |
| Apdrošināšanas atlīdzības/-u summa par bojājumiem, kas radušies bojājumu riska iestāšanās rezultātā un nav reģistrēti policijā vai Valsts ugunsdzēsības un glābšanas dienestā jābūt ne mazākai kā 1 000,00 *euro* katram atsevišķi pieteiktajam apdrošināšanas gadījumam, neierobežojot apdrošināšanas gadījumu skaitu visa līguma darbības laikā. |
| Fakts, ka transportlīdzekļa vadītājs ir izraisījis ceļa satiksme negadījumu rupjas neuzmanības dēļ, nevar būt par iemeslu apdrošināšanas atlīdzības samazināšanai vai atteikšanai, piemēram krustojuma šķērsošana pie neatļauta gaismas signāla, „STOP” zīmes neievērošana, distances neievērošana, mobilā telefona lietošana braukšanas laikā. |
| Nav ierobežojumu transportlīdzekļu vadītāju skaitam, vecumam un stāžam. |
| Nav ierobežojumu transportlīdzekļu glabāšanai un novietošanai diennakts tumšajā laikā. |
| Apdrošinātājs izmaksā apdrošināšanas atlīdzību pilnā apmērā, ja transportlīdzekļa vadītājs ir rīkojies atbilstoši Ministru kabineta noteikumu Nr. 279 „Ceļu satiksmes noteikumi” 43. punktam. |
| Transportlīdzekļa zādzības gadījumā apdrošināšanas atlīdzība tiek izmaksāta 100% apmērā, arī tad, ja pēc transportlīdzekļa zādzības Pasūtītāja pārstāvis nevar uzrādīt pilnu transportlīdzekļa atslēgu, pretaizdzīšanas iekārtas vadības ierīču (pults, čips u.tml.) komplektu vai transportlīdzekļa reģistrācijas apliecības oriģinālu. |
| Jauniegādāta transportlīdzekļa apdrošināšanas nosacījumi | Iegādājoties jaunus transportlīdzekļus, pēc apdrošināšanas pamatlīguma noslēgšanas, jauniegādātie transportlīdzekļi ir apdrošināmi, nemainot līguma nosacījumus. Ja apdrošināšanas periods ir nepilns, tad apdrošināšanas prēmija tiek samazināta proporcionāli samazinātā līguma termiņa dienu skaitam, ņemot vērā kopējo līguma darbības beigu termiņu. |
| Polises pirmstermiņa izbeigšanas nosacījumi | Anulējot apdrošināšanas polisi, atlikusī prēmijas daļa tiek aprēķināta proporcionāli nostrādāto dienu skaitam, neieturot ar apdrošināšanas polises noslēgšanu saistītos izdevumus, ja nav veiktas izmaksas par konkrēto polisi. |
| Lēmuma par apdrošināšanas atlīdzības izmaksu pieņemšanas termiņi | Lēmumu par apdrošināšanas atlīdzības izmaksu vai atteikumu izmaksāt apdrošināšanas atlīdzību Apdrošinātājs pieņem ne vēlāk kā 3 (trīs) darba dienu laikā pēc tam, kad Pretendents saņēmis nepieciešamo Ceļu policijas vai Valsts ugunsdzēsības un glābšanas dienesta izziņu vai saskaņoto paziņojumu. |
| Nelielu bojājumu gadījumā (piemēram, vējstikla bojājuma gadījumā) remontdarbu norīkojums tiek saskaņots un izsniegts, negaidot servisa remonta aprēķina tāmi, vienas darba dienas laikā. |
| Transportlīdzekļa zādzības vai laupīšanas gadījumā Apdrošinātājs izmaksā apdrošināšanas atlīdzību, ja transportlīdzeklis netiek atrasts 1 (viena) mēneša laikā, kad ir saņemti dokumenti no visām institūcijām. |
| Citi papildus nosacījumi | Pēc Pasūtītāja pieprasījuma Apdrošinātājs nodrošina elektroniskā veidā noformētu ikmēneša atskaites formu (*Excel* formātā) par reģistrētajiem apdrošināšanas gadījumu pieteikumiem un veiktajām izmaksām (t.sk. veiktajām izmaksām par izmantoto diennakts dienestu), norādot attiecīgo transportlīdzekli, notikuma aprakstu un regresa iespējas. |
| Apdrošināšanas nosacījumiem un apdrošināšanas prēmijas ir nemainīgas visu līguma darbības periodu. |
| Apdrošinātājs nodrošina, ka Pasūtītājs informāciju par notikušajiem negadījumiem var pieteikt elektroniskā formā (e-pasts), pa telefonu vai arī piegādātāja jebkurā filiālē Latvijas Republikas teritorijā. |
| Apdrošinātājs nodrošina bojātā transportlīdzekļa apskati visā Latvijas Republikas teritorijā. |
| Apdrošinātājs, slēdzot apdrošināšanas līgumu, neveiks apdrošināmo transportlīdzekļu fotofiksāciju. Notiekot apdrošināšanas gadījumam, Apdrošinātājs nav tiesīgs pieprasīt no Pasūtītāja apdrošināto transportlīdzekļu fotofiksācijas. |
| Apdrošinātājs apdrošina transportlīdzekļus ar tādām pretaizdzīšanas sistēmām, ar kādām ir aprīkots konkrētais transportlīdzeklis, nepieprasot uzstādīt papildu drošības sistēmas. Nosacījums attiecas arī uz jauniegādātiem transportlīdzekļiem. |
| Iegādājoties jaunus transportlīdzekļus, kuriem ir pirmā reģistrācija, Apdrošinātājs nodrošina jaunvērtības apdrošināšanu pirmajā apdrošināšanas gadā. |
| Apdrošināšanas līguma darbības periods | 1 (viens) gads, 24 stundas diennaktī. |

Pielikumā:

* Transportlīdzekļu saraksts (Tehniskās specifikācijas pielikums Nr. 1);
* Informācija par apdrošināšanas gadījumu statistiku (Tehniskās specifikācijas pielikums Nr. 2).

1. pielikums

Tehniskajai specifikācijai

|  |
| --- |
| **Transporta līdzekļu saraksts**  (Atsevišķā excel failā) |

2. pielikums

Tehniskajai specifikācijai

**Informācija par apdrošināšanas gadījumu statistiku**

|  |  |  |  |  |  |  |  |
| --- | --- | --- | --- | --- | --- | --- | --- |
| Periods | Apdrošināto t/l skaits | Negadījumu skaits | Izmaksātā atlīdzību summa, EUR | t.sk. zādzības, EUR | t.sk. bojāejas, EUR | Pieteikto, vēl neizmaksāto, atlīdzību summa, EUR | Saņemtie regresi, EUR |
| **No 30.11.2023-24.10.2024** | 242 | 62 | 65562.60 | 0 | 12 731 | 9125 | 6777 |
| **no 16.11.2022-29.11.2023** | 312 | 86 | 102584 | 0 | 21647 | 10285 | 33730 |
| **No 01.012.2022-15.11.2022** | 245 | 106 | 152870 | 0 | 29209 | 34589 | 31137 |
| **2021** | 323 | 144 | 165610 | 0 | 0 | 1125 | 36061 |
| **2020** | 343 | 176 | 215527 | 22485 | 0 | 0 | 48995 |
| **2019** | 388 | 211 | 203272 | 0 | 5310 | 1566 | 44788 |
| **2018** | 469 | 293 | 288528 | 351 | 25328 | 0 | 34348 |
| **2017** | 421 | 179 | 175421 | 0 | 16231 | 0 | 28781 |

Detalizētāku informāciju par negadījumu veidiem un izmaksātajām atlīdzībām iespējams saņemt, nosūtot rakstisku pieprasījumu Nolikumā norādītajai pasūtītāja kontaktpersonai.

**2. pielikums**  
iepirkuma procedūras nolikumam  
“Brīvprātīgā sauszemes transportlīdzekļu apdrošināšana (KASKO)”  
identifikācijas Nr. RS/2024/81

**PIETEIKUMA FORMA***(uz pretendenta veidlapas)*

**Pieteikums par piedalīšanos iepirkuma procedūrā**

**“Brīvprātīgā sauszemes transportlīdzekļu apdrošināšana (KASKO)”**

**Identifikācijas Nr. RS/2024/81**

1. **IESNIEDZA**

|  |  |
| --- | --- |
| **Uzņēmuma pilns nosaukums** |  |
| **Uzņēmuma reģistrācijas numurs un datums** |  |
| **Juridiskā adrese** |  |
| **Faktiskā adrese** |  |
| **Bankas rekvizīti** |  |

1. **KONTAKTPERSONA**

|  |  |
| --- | --- |
| **Vārds, uzvārds** |  |
| **Tālr.** |  |
| **e-pasta adrese** |  |

1. **PIETEIKUMS**
2. Iepazinušies ar iepirkuma procedūras nolikumu un tā pielikumiem, mēs atbilstoši nolikuma prasībām iesniedzam piedāvājumu iepirkuma procedūrā un apliecinām savu atbilstību iepirkuma procedūras nolikuma prasībām.
3. Iesniedzot piedāvājumu, mēs apliecinām, ka esam iepazinušies ar iepirkuma procedūras dokumentos noteiktajām prasībām, sapratuši tās un pilnībā piekrituši visiem noteikumiem, kā arī garantējam sniegto ziņu un dokumentu patiesumu un precizitāti. Apņemamies līguma piešķiršanas gadījumā pildīt visus iepirkuma procedūras nolikumam pievienotā līguma projektā noteiktos nosacījumus.
4. Ar šo piedāvājumu mēs apstiprinām, ka mūsu piedāvājums ir spēkā 120 dienas no piedāvājumu iesniegšanas termiņa beigām.
5. Informējam, ka uzņēmuma patiesais labuma guvējs/i ir -\_\_\_\_\_\_\_\_\_\_\_\_\_ [[1]](#footnote-2)
6. Paraksta pretendenta pārstāvis ar pārstāvības tiesībām vai tā pilnvarota persona:

|  |  |
| --- | --- |
| **Vārds, uzvārds** |  |
| **Amats** |  |
| **Paraksts** |  |
| **Datums** |  |

**3. pielikums**

Iepirkuma procedūras nolikumam

“Brīvprātīga sauszemes transportlīdzekļu apdrošināšana (KASKO)”

identifikācijas Nr. RS/2024/81

**FINANŠU PIEDĀVĀJUMS**iepirkumu procedūrā

“Brīvprātīga sauszemes transportlīdzekļu apdrošināšana (KASKO)”

Pretendents \_\_\_\_\_\_\_\_\_\_\_\_\_\_\_\_\_\_­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pretendenta nosaukums, vienotais reģistrācijas numurs)

piedāvā izpildīt iepirkumu atbilstoši iepirkuma procedūras “Brīvprātīga sauszemes transportlīdzekļu apdrošināšana (KASKO)” nolikumā minētajām prasībām un veikt Pasūtītāja īpašumā vai tiesiskā lietojumā esošo transportlīdzekļu brīvprātīgo apdrošināšanu 1 (viena) gada laikā par šādām cenām:

|  |  |  |  |  |  |
| --- | --- | --- | --- | --- | --- |
| **N.p.k.** | **Apdrošināšanas (pašrisku) variants** | **T/l skaits** | **Viena t/l gada polises prēmijas likme – teritorijai Latvijā** | **Prēmijas likmes palielinājums teritorijai – Eiropas ekonomiskā zona** | **Kopējā KASKO/CPM polišu cena (prēmija) EUR \*** |
| **1.** | Transportlīdzekļi (bez pašriska[[2]](#footnote-3)), kuriem transportlīdzekļu sarakstā norādītais darbības reģions ir Eiropas ekonomiskā zona | 124 |  |  |  |
| **2.** | Transportlīdzekļi (bez pašriska[[3]](#footnote-4)), kuriem transportlīdzekļu sarakstā norādītais darbības reģions ir Latvija | 129 |  | X |  |
| **3.** | Specializētā tehnika (apvienotā CPM un KASKO apdrošināšana) | 17 | X | X |  |
| **Kopā EUR:** | | | | |  |

\*kopējā cena visai attiecīgā varianta transportlīdzekļu apdrošināšanai saskaņā ar tehniskās specifikācijas 1.pielikumā esošo transportlīdzekļu sarakstu.

|  |
| --- |
|  |

*Pretendenta amatpersonas ar paraksta tiesībām (vai pretendenta pilnvarotās personas) vārds, uzvārds, amats, paraksts*

**4. pielikums**

Iepirkuma procedūras nolikumam

“Brīvprātīga sauszemes transportlīdzekļu apdrošināšana (KASKO)”

identifikācijas Nr. RS/2024/81

**IEPIRKUMA LĪGUMA PROJEKTS**

LĪGUMS Nr. \_\_\_\_\_

par brīvprātīgu sauszemes transportlīdzekļu apdrošināšanu (KASKO)

Rīgā 202\_\_.gada \_\_\_.\_\_\_\_\_\_\_

**Rīgas pašvaldības sabiedrība ar ierobežotu atbildību „Rīgas satiksme”**, vienotais reģistrācijas Nr.40003619950, turpmāk – **Apdrošinājuma** **ņēmējs**, kuras vārdā, pamatojoties uz valdes lēmumu, rīkojas tās \_\_\_\_\_\_\_\_\_\_\_\_\_\_\_\_\_\_\_\_\_\_, no vienas puses, un

**\_\_\_\_\_\_\_\_\_\_\_\_\_\_\_\_\_\_**, vienotais reģistrācijas Nr. \_\_\_\_\_\_, turpmāk – **Apdrošinātājs**, kuru pārstāv \_\_\_\_\_\_\_\_\_\_\_\_\_\_\_\_\_\_, no otras puses,

Apdrošinājuma ņēmējs un Apdrošinātājs turpmāk kopā - Puses, un atsevišķi arī – Puse, pamatojoties uz Apdrošinājuma ņēmēja rīkotās iepirkuma procedūras “Brīvprātīga sauszemes transportlīdzekļu apdrošināšana (KASKO)”, identifikācijas Nr. RS/2024/81, turpmāk – iepirkums, rezultātiem, noslēdz līgumu par sekojošo:

**1. Līguma priekšmets un līguma darbības laiks**

* 1. Apdrošinātājs saskaņā ar Apdrošinājuma ņēmēja pasūtījumu veic Apdrošinājuma ņēmēja piederošo un uz nomas vai cita tiesiska pamata lietoto transportlīdzekļu brīvprātīgo apdrošināšanu:
     1. sauszemes transportlīdzekļiem, kas minēti Līguma 2. pielikumā. Apdrošinājuma ņēmējam ir tiesības samazināt līguma 2.pielikumā norādīto apdrošināmo transportlīdzekļu skaitu līdz 20 % no kopējā transportlīdzekļu skaita;
     2. sauszemes transportlīdzekļiem, kurus Apdrošinājuma ņēmējs iegūst īpašumā un tiesīgā lietošanā Līguma darbības laikā. Līgums nav attiecināms uz Apdrošinājuma ņēmēja Līguma darbības laikā īpašumā un tiesīgā lietošanā iegūtajiem transportlīdzekļiem, kuri ir paredzēti regulārajiem sabiedriskajiem pasažieru pārvadājumiem.
  2. Līgums tiek noslēgts uz **1 (vienu) gadu**. Līgums stājas spēkā ar tā parakstīšanas brīdi un ir spēkā līdz Pušu saistību pilnīgai izpildei.
  3. Apdrošinātājs nodrošina pakalpojuma sniegšanu saskaņā ar apdrošināšanas noteikumiem (līguma 1.pielikums) un Tehnisko piedāvājumu (līguma 3.pielikums).
  4. Papildus prēmijas par apdrošināšanas teritorijas paplašināšanu aprēķina saskaņā ar atklātā iepirkumu procedūrā iesniegto Apdrošinātāja piedāvājumu.
  5. Apdrošināšanas polišu (turpmāk – Polises) darbības termiņš nav garāks par vienu apdrošināšanas gadu. Apdrošināšanas gads Līguma izpratnē uzskatāms Polises darbības periods no tā noslēgšanas datuma līdz nākošā gada noslēgšanas datumam (neieskaitot). Apdrošinātājam ir pienākums pēc Apdrošinājuma ņēmēja pieprasījuma atjaunot un izsniegt Polises uz nākamo apdrošināšanas gadu līdz Līguma darbības beigām. Pusēm saistoši līguma noteikumi attiecībā uz visām Līguma darbības ietvaros noslēgtajām Polisēm līdz to darbības termiņa beigām.
  6. Līguma kopējā summa ir **EUR \_\_\_\_\_\_\_** ( \_\_\_\_\_\_\_ eiro, \_\_\_ centi) *(līguma kopējā summa tiks noteikta ņemot vērā pretendenta piedāvāto cenu, papildus paredzot 10% no kopējās līguma summas 1.1.2. apakšpunktā noteikto jauno transportlīdzekļu apdrošināšanai).*

**2. Apdrošināšanas prēmija**

* 1. Kopējā katra transportlīdzekļa apdrošināšanas gada prēmija ir noteikta Polisē.
  2. Apdrošināšanas prēmiju Līguma 2.pielikumā noteiktajiem transportlīdzekļiem Apdrošinātājs aprēķina, nepārsniedzot līguma 2.pielikumā noteiktos prēmijas apjomus*.*
  3. Sauszemes transportlīdzekļiem, kurus Apdrošinājuma ņēmējs iegūst īpašumā un tiesīgā lietošanā Līguma darbības laikā, atkarībā no norādītā pašriska veida attiecīgajām automašīnām, apdrošināšanas gada prēmiju Līguma ietvaros Apdrošinātājs aprēķina, pielietojot sekojošus tarifus:

|  |  |
| --- | --- |
| * + 1. Transportlīdzekļi (finanšu piedāvājuma 1.punkts):   Pašrisks bojājumu un apzagšanas gadījumam: bez pašriska neierobežotu gadījumu skaitu.  Pašrisks pilnīgai bojāejai: 10% no apdrošinājuma summas, izņemot, ja transportlīdzeklis ir gājis bojā sadursmē ar meža dzīvnieku vai ganāmpulku, dabas stihijas vai trešās personas darbības dēļ;  Pašrisks zādzībai/laupīšanai: 10% no apdrošinājuma summas.  Stiklu, spoguļu un lukturu bojājumi bez paša riska, neatkarīgi no apdrošināšanas gadījumu skaita. | Prēmijas likme – \_\_\_% apmērā no konkrētā transportlīdzekļa apdrošinājuma summas |
| * + 1. Specializētā tehnika:   Pašrisks bojājumu un apzagšanas gadījumiem: 350,00 EUR  Pašrisks pilnīgai bojāejai: 10% no apdrošinājuma summas, izņemot, ja transportlīdzeklis ir gājis bojā sadursmē ar meža dzīvnieku vai ganāmpulku, dabas stihijas vai trešās personas darbības dēļ;  Pašrisks zādzībai/laupīšanai: 10% no apdrošinājuma summas.  Stiklu, spoguļu un lukturu bojājumi bez paša riska, neatkarīgi no apdrošināšanas gadījumu skaita. | Prēmijas likme – \_\_\_\_% apmērā no konkrētā transportlīdzekļa apdrošinājuma summas. |

1. **Norēķinu kārtība** 
   1. Līguma 2.pielikumā minēto transporta līdzekļu, kuru iepriekšējo Polišu darbības termiņš beidzas 2025.gada 31.janvārī, apdrošināšanas prēmiju apmaksa tiek veikta 1 maksājumā. Maksājums ir jāveic ne vēlāk kā 30 dienu laikā no Polišu spēkā stāšanās dienas atbilstoši Apdrošinātāja rēķinam.
   2. Apdrošinātāja izrakstītie rēķini tiks apmaksāti, ja Apdrošinātājs izpilda Līguma nosacījumus.
   3. Polišu prēmiju apmaksas rēķini Apdrošinājuma ņēmējam tiek nosūtīti elektroniski (pdf. vai citā savstarpēji saskaņotā formātā) uz Apdrošinājuma ņēmēja elektroniskā pasta adresi: [rekini@rigassatiksme.lv](mailto:rekini@rigassatiksme.lv).
   4. Pēc Apdrošinājuma ņēmēja pieprasījuma Apdrošinātājam jānodrošina rēķinu piegāde dokumentu formā.
   5. Maksājums atzīts par izpildītu dienā, kad Apdrošinājuma ņēmējs ir pārskaitījis naudu uz Apdrošinātāja kredītiestādes kontu, ko apliecina attiecīgais maksājuma uzdevums.
   6. Ja Apdrošinātājs konstatē, ka Apdrošināšanas prēmija par transportlīdzekli vai transportlīdzekļu grupu nav samaksāta Līguma 3.1. punktā minētajā termiņā, Polises darbība netiek apturēta, un Apdrošinātājs par to nekavējoties rakstveidā informē Apdrošinājuma ņēmēju, kurš 10 dienu laikā no paziņojuma saņemšanas dienas novērš minēto trūkumu.
   7. Apdrošinājuma ņēmējs apmaksā piemērojamā Apdrošināšanas līgumā norādītā Pašriska apmaksu (ja transportlīdzeklim tiek veikti remontdarbi remontuzņēmumā), apmaksājot Apdrošinātāja izrakstīto rēķinu. Minētā rēķina apmaksa nedrīkst ietekmēt lēmuma pieņemšanu par apdrošināšanas atlīdzību izmaksu.

## Pušu tiesības un pienākumi

* 1. Apdrošinājuma ņēmējs apņemas:
     1. ievērot Līguma un Polises noteikumus (Līguma 1.pielikums);
     2. sagatavot un nosūtīt Apdrošinātājam pasūtījumu par Līguma ietvaros apdrošināmajiem transportlīdzekļiem;
     3. veikt apdrošināšanas prēmijas maksājumus saskaņā ar Apdrošinātāja iesniegto rēķinu šajā Līgumā noteiktajā kārtībā un termiņos;
     4. ne vēlāk kā 1 (vienu) darba dienu iepriekš informēt Apdrošinātāju par transportlīdzekļiem, kuriem nepieciešams pārtraukt apdrošināšanu, kā arī par jauniem apdrošināmiem transportlīdzekļiem.
  2. Apdrošinātājs apņemas:
     1. 1 (vienas) darba dienas laikā no Apdrošinājuma ņēmēja pasūtījuma saņemšanas noformēt un iesniegt Apdrošinājuma ņēmēja pilnvarotajai personai Polises;
     2. maksāt apdrošināšanas atlīdzību Līguma 1.pielikumā ietvertajos apdrošināšanas noteikumos minētajos gadījumos, apmēros un kārtībā;
     3. apdrošināt jaunus Apdrošinājuma ņēmēja transportlīdzekļus, ievērojot līguma 2.3.punktā noteikto, noformējot Polisi 1 (vienas) darba dienas laikā pēc Apdrošinājuma ņēmēja iesniegtā pasūtījuma saņemšanas;
     4. pēc Apdrošinājuma ņēmēja pieprasījuma pārtraukt apdrošināšanu transportlīdzekļiem, par kuriem Apdrošinājuma ņēmējs sniedzis Apdrošinātājam informāciju;
     5. iesniegt Apdrošinājuma ņēmējam rēķinus apmaksai saskaņā ar Līguma 3.punktu;
     6. Katra līguma darbības gada pēdējā mēnesī iesniegt Apdrošinājuma ņēmējam gada bilanci, tajā norādot kopējo samaksāto gada apdrošināšanas prēmiju un veiktās izmaksas par apdrošinātajiem Apdrošinājuma ņēmēja transportlīdzekļiem.
     7. neizpaust trešajām personām informāciju, kas ir saistīta ar Līguma izpildi, tai skaitā apdrošināto transportlīdzekļu reģistrācijas datus un citu informāciju;
     8. akceptēt uz apdrošināmajiem transportlīdzekļiem uzstādītās drošības sistēmas;
     9. izmaksāt apdrošināšanas atlīdzību arī tad, ja nav savlaicīgi apmaksāti kārtējie dalītie maksājumi, izņemot pirmo maksājumu.
     10. nodrošināt eksperta ierašanos transportlīdzekļa novērtēšanai Apdrošinājuma ņēmēja pilnvarotās personas norādītajā adresē un transportlīdzekļa novērtēšanu ne vēlāk kā 3 (trīs) darba dienu laikā pēc apdrošināšanas gadījuma iestāšanās;
     11. savlaicīgi, bet ne vēlāk kā 5 (piecu) darba dienu laikā pēc Apdrošinājuma ņēmēja iesniegtas tāmes saņemšanas, veikt tās izskatīšanu un saskaņošanu.

1. **Pušu atbildība**
   1. Puses pilnā mērā ir atbildīgas par pielīgto līguma saistību izpildi un zaudējumiem, kas tās vainas dēļ ir radušies otrai Pusei, saskaņā ar Civillikumu, Apdrošināšanas līguma likumu un citiem spēkā esošajiem normatīvajiem aktiem, kā arī Līgumu.
   2. Ja Apdrošinātājs Līguma 4.2.1. un 4.2.3.punktos noteiktajā termiņā nav apdrošinājis Apdrošinājuma ņēmēja transportlīdzekli un noformējis Polisi, Apdrošinājuma ņēmējam ir tiesības aprēķināt Apdrošinātājam līgumsodu 0.1% (nulle, komats, viena procenta) apmērā no šī savlaicīgi neapdrošinātā transportlīdzekļa kopējās gada apdrošināšanas prēmijas par katru nokavēto dienu.
   3. Ja Apdrošinājuma ņēmējs Līguma 3.1.un 3.2.punktā noteiktajā termiņā nav veicis apdrošināšanas prēmiju maksājumus, Apdrošinātājam ir tiesības aprēķināt Apdrošināšanas ņēmējam līgumsodu 0.1% (nulle, komats, viena procenta) apmērā no nokavētā maksājuma par katru nokavēto dienu.
   4. Līgumānoteikto līgumsodu samaksa neatbrīvo Puses no to saistību pilnīgas izpildes un zaudējumu atlīdzības, kuri otrai Pusei radušies no līgumsaistību pārkāpuma.
   5. Puses ir atbrīvotas no atbildības par šī Līguma pilnīgu vai daļēju neizpildi, ja līgumsaistību izpilde ir kļuvusi neiespējama no Pusēm neatkarīgu nepārvaramas varas apstākļu dēļ.
   6. Pusēm nekavējoties ir jāinformē vienai otru par nepārvaramas varas apstākļu iestāšanos un jāveic visi nepieciešamie pasākumi, lai nepieļautu Pusēm zaudējumu rašanos, izpildot Līgumu.
   7. Apdrošinājuma ņēmējam ir tiesības izbeigt Līgumu vienpusējā kārtā pirms termiņa, ja līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
   8. Gadījumā, ja Apdrošinājuma ņēmējs konstatē, ka Apdrošinātājam ir izveidojušies nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā pārsniedz 150 euro, Apdrošinājuma ņēmējs ir tiesīgs aizturēt no Līguma izrietošos maksājumus līdz brīdim, kad nodokļu parāds tiek samaksāts, vai tiek panākta vienošanās ar Valsts ieņēmumu dienestu par nodokļu parāda samaksas nosacījumiem.
   9. Apdrošinātājam ir pienākuma ievērot Sadarbības ar darījumu partneriem pamatprincipus, kuri publicēti Apdrošinājuma ņēmēja mājaslapā <https://www.rigassatiksme.lv/lv/par-mums/>. Gadījumā, ja Apdrošinātājs neievēro šos pamatprincipus, Apdrošinājuma ņēmējs ir tiesīgs izbeigt Līgumu.
2. **Izmaiņas līguma darbībā, tā darbības pārtraukšana**
   1. Visas izmaiņas, papildinājumi, kas attiecas uz šo Līgumu, ir spēkā, ja tie noformēti rakstveidā un tos parakstījušas abas Puses.
   2. Līguma darbības laikā Apdrošinātājam nav tiesību bez Apdrošinājuma ņēmēja tiešas un rakstiskas piekrišanas grozīt, mainīt vai papildināt spēkā esošos apdrošināšanas noteikumus, kas varētu pasliktināt Apdrošinājuma ņēmēja apdrošināšanas nosacījumus (apdrošināšanas prēmijas apjoma palielināšana, tās maksāšanas kārtības grozīšana u.tml.).
   3. Apdrošināšanas līguma darbība izbeidzas pirms termiņa, ja Apdrošinātājs un Apdrošinājuma ņēmējs par to rakstiski vienojas.
   4. Apdrošinājuma ņēmējam ir tiesības vienpusēji izbeigt Līguma darbību pirms termiņa, par to rakstiski brīdinot Apdrošinātāju 1 (vienu) mēnesi iepriekš.
   5. Apdrošinātājs un Apdrošinājuma ņēmējs veic savstarpējus norēķinus par reāli sniegtajiem pakalpojumiem uz Līguma pirmstermiņa izbeigšanas dienu.
   6. Apdrošinājuma ņēmējam ir tiesības izbeigt līgumu vienpusējā kārtā pirms termiņa, ja līgumu nav iespējams izpildīt tādēļ, ka līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
   7. Apdrošinājuma ņēmējam ir tiesības izbeigt Līgumu vienpusējā kārtā pirms termiņa, ja Apdrošinātājs vai Apdrošinātāja amatpersonas, Līguma izpildē iesaistītie Apdrošinātāja darbinieki ir atzīti par vainīgiem noziedzīgā nodarījumā, kas saistīts ar Līguma noslēgšanas procedūru vai izpildi. Ja Līgums tiek pārtraukts šajā punktā noteiktajā gadījumā, Apdrošinājuma ņēmējam ir tiesības pieprasīt no Apdrošinātāja līgumsodu 2 (divu) līgumcenu, kas noteikta Līguma 1.6.punktā, apmērā.

**7. Strīdu izskatīšanas kārtība**

* 1. Pušu domstarpības un strīdus, kas saistīti ar Līgumā noteikto saistību izpildi, risina savstarpēju sarunu ceļā.
  2. Ja Puses 20 (divdesmit) dienu laikā nevar vienoties, strīdu risina attiecīgās piekritības tiesā Latvijas Republikā spēkā esošo normatīvo aktu noteiktajā kārtībā.

1. **Nepārvaram vara**
   1. Puses nav atbildīgas par savu saistību izpildi, ne arī par saistību neizpildes vai nepienācīgas izpildes rezultātā otrai Pusei radītiem zaudējumiem, ja tas noticis nepārvaramas varas apstākļu, tādi kā ugunsgrēks, dabas stihijas, jebkura rakstura karadarbības, teroristu uzbrukums, normatīvo aktu izmaiņas vai citu tamlīdzīgu apstākļu rezultātā, kurus Puses nevarēja ne paredzēt, ne novērst.
   2. Nepārvaramas varas apstākļu iestāšanās gadījumā saistību izpildes termiņš tiek atlikts attiecīgi tik ilgi, kamēr šie apstākļi beidzas. Šis noteikums ir attiecināms tikai uz tām saistībām, kuru izpilde tiek tādējādi kavēta.
   3. Gadījumā, ja rodas nepārvaramas varas apstākļi, kas ietekmē šī Līguma atsevišķu daļu izpildes termiņus, bet netraucē izpildīt Līgumu kopumā, Puses saskaņo savu turpmāko rīcību attiecībā uz Līguma izpildi un tā termiņiem.
   4. Pusei, kuras darbību apgrūtina nepārvaramas varas apstākļi, nekavējoties jāinformē par to otra Puse, pievienojot jebkādu informāciju, kas apliecina nepārvaramas varas apstākļus, un norādot uz šādu nepārvaramas varas apstākļu ietekmi uz Līguma izpildi, kā arī jāpieliek visas saprātīgās pūles, lai mazinātu nepārvaramas varas apstākļu radītās sekas.
   5. Ja nepārvaramas varas apstākļi turpinās ilgāk par 2 (diviem) mēnešiem, Pusēm ir tiesības vienpusēji izbeigt Līguma darbību kopumā vai arī attiecībā uz to daļu, kuru izpildi traucē nepārvaramas varas apstākļi. Šādā gadījumā nevienai no Pusēm nav tiesību uz zaudējumu atlīdzību un tiek veikts norēķins par faktiski padarītajiem darbiem, kuri ir nodoti Līgumā noteiktajā kārtībā.
2. **Konfidencialitāte**
   1. Puses apņemas neizpaust trešajām personām ar Līguma izpildi iegūto, to rīcībā esošo jebkādu tehnisko, juridisko un finansiālo informāciju par otru Pusi un tās komercdarbību. Visa šāda informācija tiek uzskatīta par ierobežotas pieejamības informāciju, un tā nedrīkst tikt izpausta vai padarīta publiski pieejama bez Puses rakstiskas piekrišanas. Šim noteikumam nav laika ierobežojuma un uz to neattiecas Līguma darbības termiņš.
   2. Informācija netiek uzskatīta par ierobežotas pieejamības informāciju, ja tā kļuvusi publiski pieejama vai tiek publicēta saskaņā ar normatīvajos aktos noteiktajām prasībām (piemēram, iekļauta grāmatvedības sagatavotos publiska rakstura pārskatos un atskaitēs u.tml.). Līguma un tā pielikumu teksts, kā arī informācija par Līguma cenu un izpildi (piegādi, veiktajiem darbiem, Līguma pirmstermiņa izbeigšanu, piemērotajiem līgumsodiem u.c.) nav uzskatāma par ierobežotas pieejamības informāciju.
   3. Informācijas neizpaušanas noteikumi neattiecas arī uz gadījumiem, kad normatīvie akti attiecīgo informāciju klasificē kā vispārpieejamu informāciju, kā arī gadījumos, ja šo informāciju pieprasa normatīvajos aktos noteiktas kompetentas institūcijas vai organizācijas, kurām uz to ir likumīgas tiesības.
3. **Datu drošība**
   1. Puses apliecina, ka Līgumā norādītos vai saskaņā ar Līguma izpildi nodotos Pušu darbinieku personu datus izmantos tikai Līguma izpildei (dati tiks apstrādāti tikai saskaņā ar Līguma priekšmetu, Līgumā noteiktajā apjomā, uz Līguma darbības termiņu un tikai saskaņā ar spēkā esošo tiesību aktu prasībām).
   2. Puses apņemas nodrošināt spēkā esošajiem tiesību aktiem atbilstošu aizsardzības līmeni otras Puses fizisko personu datiem. Puses apņemas nenodot tālāk trešajām personām otras Puses iesniegtos fizisko personu datus. Ja saskaņā ar spēkā esošajiem tiesību aktiem Pusēm var rasties šāds pienākums, tie pirms personas datu nodošanas informē par to otru Pusi, ja vien to neaizliedz spēkā esošie tiesību akti.
   3. Katrai Pusei, neizpildot vai pienācīgi neizpildot savas saistības, ir jāsedz visi otrai Pusei vai trešajām personām nodarītie zaudējumi, kas radušies tās darbības vai bezdarbības rezultātā. Katra no Pusēm patstāvīgi ir atbildīga trešo personu priekšā par personas datu aizsardzības un apstrādes noteikumu neievērošanu un, ja tiek konstatēta Puses atbildība, Pusei jāapmierina trešo personu, ieskaitot valsts pārvaldes iestādes, pretenzija, pārskaitot naudas summu pretenzijas iesniedzējam vai samaksājot uzlikto soda naudas summu.
   4. Apdrošinātājs neizmanto tam uzticētos personas datus savām vajadzībām vai citiem ar Līgumā minēto saistību izpildi nesaistītiem mērķiem, ja vien tas neizriet no spēkā esošiem normatīviem aktiem.
   5. Pēc datu apstrādes pabeigšanas Līguma izbeigšanas gadījumā vai Līguma darbības termiņa beigās, Apdrošinātājs pēc Apdrošinājuma ņēmēja norādījuma dzēš (iznīcina) vai nodod atpakaļ no Apdrošinājuma ņēmēja saņemtos visus fizisko personas personu datus un to kopijas (vai arī dzēš (iznīcina) kopijas), ja vien Eiropas Savienības vai Latvijas normatīvajos aktos nav paredzēta personas datu glabāšana.
4. **Citi noteikumi**
   1. Neviena no Pusēm bez saskaņošanas ar otru Pusi nedrīkst nodot trešajai personai savas saistības, kas ir noteiktas ar Līgumu.
   2. Gadījumos, kas nav paredzēti Līgumā, Puses rīkojas saskaņā ar spēkā esošajiem normatīvajiem aktiem.
   3. Līgums ir saistošs kā Apdrošinātājam, tā Apdrošinājuma ņēmējam, kā arī trešajām personām, kas ir Pušu tiesību un saistību pārņēmēji.
   4. Līguma darbības laikā Pusēm ir saistošs iepirkuma nolikums, Apdrošinātāja iepirkumā iesniegtais piedāvājums un Līguma pielikumi.
   5. Ja rodas pretrunas starp apdrošināšanas noteikumiem (1. pielikums) un Līgumu, tad noteicošais ir Līgums.
   6. Līgumā noteiktie termiņi, kas aprēķināmi gados, mēnešos vai dienās, sākas nākamajā dienā pēc datuma vai pēc notikuma, kas nosaka tā sākumu. Korespondence, kas nosūtīta pa pastu, ir uzskatāma par saņemtu septītajā dienā no tās nosūtīšanas dienas. Korespondence, kas nosūtīta pa e-pastu, ir uzskatāma par saņemtu nākamajā darba dienā pēc tās nosūtīšanas dienas.
   7. Līgums ar pielikumu sagatavots latviešu valodā un parakstīts ar drošu elektronisko parakstu, kas satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Katrai pusei ir pieejams abpusēji parakstīts Līgums elektroniskā formātā.
5. **Līgumslēdzēju pušu paziņojumi un pilnvarotās personas** 
   1. Visus ar Līgumu saistītos Pušu savstarpējos paziņojumus nosūta rakstiski uz šajā līgumā norādīto adresi vai citu adresi, ko viena Puse ir paziņojusi otrai Pusei.
   2. Puses apņemas nekavējoties paziņot viena otrai par reģistrēto un pasta adrešu maiņu.
   3. Visi Pušu savstarpējie paziņojumi stājas spēkā tad, kad otra Puse ir saņēmusi attiecīgu vēstuli.
   4. Pasūtītāja pilnvarotā persona: …...
   5. Apdrošinātāja pilnvarotā persona: …..
   6. Ja Līguma darbības laikā mainās Pušu pilnvarotās personas vai to kontaktinformācija, par to rakstiski tiek paziņots otrai Pusei.
   7. Pušu pilnvarotie pārstāvji ir atbildīgi par Līguma izpildes uzraudzīšanu.
6. **Līgumslēdzēju pušu adreses un bankas rekvizīti:**

|  |  |  |
| --- | --- | --- |
| **APDROŠINĀJUMA ŅĒMĒJS** |  | **APDROŠINĀTĀJS** |
| **/\_\_\_\_\_\_\_\_\_\_\_\_\_/** |  | **/\_\_\_\_\_\_\_\_\_\_\_\_\_/** |

1.pielikums

##### SAUSZEMES TRANSPORTLĪDZEKĻU APDROŠINĀŠANAS NOTEIKUMI RP SIA „RĪGAS SATIKSME” TRANSPORTLĪDZEKĻIEM

1. Pretendentam pieteikumā jānorāda tā patiesais labuma guvējs saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma regulējumu. [↑](#footnote-ref-2)
2. Izņemot Nolikuma 1.pielikumā “Tehniskajā specifikācija” minētos apdrošināšanas gadījumus, kad tiek piemērots pašrisks, piemēram, transportlīdzekļa bojāeja, zādzība. [↑](#footnote-ref-3)
3. Izņemot Nolikuma 1.pielikumā “Tehniskajā specifikācija” minētos apdrošināšanas gadījumus, kad tiek piemērots pašrisks, piemēram, transportlīdzekļa bojāeja, zādzība. [↑](#footnote-ref-4)